ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Απριλίου 1996 σχετικά με την απόσυρση των εγκρίσεων για τα φυτοπροστατευτικά προϊόντα που περιέχουν τη δραστική ουσία propham (Κείμενο που παρουσιάζει ενδιαφέρον για τον ΕΟΧ) (96/586/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3600/92 της Επιτροπής, της 11ης Δεκεμβρίου 1992, για θέσπιση λεπτομερών κανόνων για την υλοποίηση του πρώτου σταδίου του προγράμματος εργασίας το οποίο αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (1), όσον αφορά τη θέση σε εμπορία φυτοπροστατευτικών προϊόντων, όπως τροποποιήθηκε τελευταία από τον κανονισμό (ΕΚ) αριθ. 491/95 (2), και ιδίως το άρθρο 6 παράγραφος 5,

Εκτιμώντας:

ότι στον κανονισμό (ΕΚ) αριθ. 933/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 491/95, καθορίστηκαν δραστικές ουσίες που περιέχονται σε φυτοπροστατευτικά προϊόντα και ορίστηκαν κράτη μέλη εισηγητές για την εφαρμογή του κανονισμού (ΕΟΚ) αριθ. 3600/92 της Επιτροπής 7

ότι η propham ήταν μία από τις ενενήντα δραστικές ουσίες που καλύφθηκαν από το πρώτο στάδιο του προγράμματος εργασίας το οποίο προβλέπεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου (4) 7

ότι, για την ουσία αυτή, το κράτος μέλος που είχε ορισθεί ως εισηγητής έχει πληροφορήσει την Επιτροπή ότι ο σχετικός αρμόδιος για την κοινοποίηση του γνωστοποίησε επισήμως ότι δεν πρόκειται να παράσχει την πληροφόρηση η οποία απαιτείται δυνάμει του άρθρου 6 παράγραφος 1 του κανονισμού (ΕΟΚ) αριθ. 3600/92 για να υποστηριχθεί η συμπερίληψη μιας δραστικής ουσίας στο παράρτημα Ι της οδηγίας 91/414/ΕΟΚ 7

ότι κανένα κράτος μέλος δεν έχει δηλώσει στην Επιτροπή, σύμφωνα με το άρθρο 6 παράγραφος 4 του κανονισμού, ότι επιθυμεί να εξασφαλίσει τη συμπερίληψη αυτής της ουσίας στο παράρτημα Ι της οδηγίας 91/414/ΕΟΚ 7

ότι, συνεπώς, πρέπει να θεωρηθεί ότι τα στοιχεία που απαιτούνται για την επανεκτίμηση αυτής της ουσίας δεν πρόκειται να γνωστοποιηθούν στο πλαίσιο του προγράμματος εργασίας και ότι, κατά συνέπεια, η εκτίμηση αυτής της ουσίας δεν είναι εφικτή σ' αυτό το πλαίσιο 7 ότι, επομένως, θα πρέπει να ληφθεί απόφαση σχετικά, έτσι ώστε να αποσυρθούν οι επί του παρόντος ισχύουσες εγκρίσεις φυγοπροστατευτικών προϊόντων τα οποία περιέχουν αυτή τη δραστική ουσία 7

ότι η παρούσα απόφαση δεν αποκλείει το ενδεχόμενο μελλοντικής αξιολόγησης της ουσίας propham στο πλαίσιο των διαδικασιών για νέες δραστικές ουσίες που προβλέπονται στο άρθρο 6 της οδηγίας 91/414/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη εξασφαλίζουν:

1. ότι οι εγκρίσεις φυτοπροστατευτικών προϊόντων τα οποία περιέχουν την ουσία propham θα αποσυρθούν εντός δώδεκα μηνών μετά από την ημερομηνία της παρούσας απόφασης 7

2. ότι, από την ημερομηνία της παρούσας απόφασης, καμία έγκριση φυτοπροστατευτικού προϊόντος το οποίο περιέχει την ουσία propham δεν πρόκειται να χορηγηθεί ή να ανανεωθεί δυνάμει της δυνατότητας παρέκκλισης η οποία προβλέπεται στο άρθρο 8 παράγραφος 2 της οδηγίας 91/414/ΕΟΚ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 9 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 366 της 15. 12. 1992, σ. 10.

(2) ΕΕ αριθ. L 49 της 4. 3. 1995, σ. 50.

(3) ΕΕ αριθ. L 107 της 28. 4. 1994, σ. 8.

(4) ΕΕ αριθ. L 230 της 19. 8. 1991, σ. 1.